stanford-oval/wikipedia huggingface dataset:
חוקי אקסטרים (2019)
הערות שוליים

↑  האירוע חוקי אקסטרים ייערך בחודש יולי בפילדלפיה, פנסילבניה
↑  רולינס ולינץ' יגנו על חגורות האליפות שלהם נגד קורבין ואוואנס
↑  ריינס ואנדרטייקר נגד שיין מקמהן ומקינטייר (קרב ללא חוקים)
↑  קינגסטון יגן על אליפת ה-WWE נגד סמואה ג'ו
↑  ביילי תגן על אליפות הנשים של סמאקדאון בקרב האנדיקאפ נגד בליס וקרוס
↑  גולאק יגן על אליפות ה-WWE במשקל קל נגד ניס
↑  בריאן ורואן יגנו על אליפות הזוגות של סמאקדאון בקרב משולש
↑  בלאק נגד סזארו
↑  ריקושט יגן על אליפות ארצות הברית נגד AJ סטיילס
↑  סטרומן נגד לאשלי (קרב מי שעומד אחרון)
↑  הריבייבל יגנו על אליפות הזוגות של Raw נגד האוסוס
↑  נקאמורה ניצח את באלור והפך לאלוף הבין יבשתי החדש (קרב במופע המקדים)
↑  גולאק ניצח את ניס ושמר על אליפות ה-WWE במשקל קל (קרב במופע המקדים)
↑  אנדרטייקר ורומן ריינס ניצחו את שיין מקמהן ודרו מקינטייר (קרב ללא חוקים)
↑  הריבייבל ניצחו את האוסוס ושמרו על חגורות האלופות
↑  בלאק ניצח את סזארו
↑  ביילי ניצחה את בליס וקרוס ושמרה על תואר אליפות הנשים של סמאקדאון (קרב האנדיקאפ)
↑  סטרומן ניצח את לאשלי (קרב מי שעומד אחרון)
↑  הניו דיי ניצחו בקרב הזוגות המשולש והפכו לאלופי הזוגות החדשים של סמאקדאון
↑  סטיילס ניצח את ריקושט והפך לאלוף ארצות הברית החדש
↑  אואנס ניצח את זיגלר
↑  קינגסטון ניצח את ג'ו ושמר על התואר
1 2  רולינס ולינץ' הגנו בהצלחה על חגורות האליפות שלהם נגד קורבין ואוואנס בקרב זוגות מעורב חוקי אקסטרים "המנצחים זוכים בהכל"; ברוק לסנר פדה את מזוודת כסף בבנק שלו על רולינס וזכה באליפות האוניברסלית
קלאב פינגווין

| --- | --- |


העמוד הראשי של האתר (23 באוגוסט 2015)
 סוג:  משחק רשת מרובה משתתפים
 סלוגן:  "Get to know the island of Club Penguin!"
 תקופת הפעילות:  24 באוקטובר 2005 – 29 במרץ 2017 (11 שנים) 
 מייסדים:  ליין מרפילד דייב קריסקו לאנס פריאב
 בעלות:  חברת וולט דיסני
 הרשמה:  חינם וללא תשלום
 
קלאב פינגווין (באנגלית: Club Penguin) היה משחק רשת מרובה משתתפים שבמרכזו עמד עולם וירטואלי שהכיל שלל משחקים ופעילויות רשתיות. שחקנים השתמשו באווטארים בדמויות פינגווין מצוירות שאיתם ניתן היה לשחק ברחבי אי אנטארקטי. המשחק נוצר על ידי חברת RocketSnail ונוסד על ידי ליין מרפילד, דייב קריסקו ולאנס פריאב ופותח על ידי חברת ניו הורייזון אינטראקטיב (New Horizon Interactive) הקנדית; פיתוח המשחק החל בשנת 1999. בשנת 2000 יצאה גרסתו הראשונה, ב-2005 יצא רשמית וב-2007 נרכש על ידי חברת וולט דיסני.
ב-31 בינואר 2017 אישרה חברת וולט דיסני את סגירת "קלאב פינגווין" לצורך התמקדות בפיתוח המשחק "קלאב פינגווין איילנד". המשחק נפתח בתאריך 29 במרץ 2017, ונסגר שנה לאחר מכן.
היסטוריה > לפני היציאה לאור

לפני שקלאב פינגווין נוסד ב-24 באוקטובר, היו מספר משחקים ברשת, שעליהם קלאב פינגווין התבסס: אחת הגרסאות המוכרות יותר היא ה-penguin chat 3 של RocketSnail Games. משחק זה יצא בתחילת 2005, כ"גרסת בטא" של קלאב פינגווין. רוב החדרים במשחק, כמו "בית הקפה" ו"העיר" הוספו לקלאב פינגווין. גרסה ישנה יותר, "Experimental Penguins", יצאה בשנת 2000, והורדה מהרשת כעבור שנה. לנס פרייב שיצר את שתי גרסאות אלה, יצר בסוף את קלאב פינגווין.
היסטוריה > לפני היציאה לאור > Experimental Penguins

הייתה הגרסה הראשונה: הגרסה, שהופצה בשנת 2000, כללה ארבעה חדרים בסך-הכל, ובמסגרת המשחק היה ניתן לבחור פינגווין, להחליף חדרים, ללכת, ולהתכתב. המשחק הורד מהרשת כעבור שנה עקב עלויות תחזוק השרת.
היסטוריה > לפני היציאה לאור > Penguin Chat

(ידוע גם כ-"PC") הייתה הגרסה הבאה: היא הועלתה לרשת לציבור בשנת 2002, ובאופן מסוים הייתה דומה ל Expirimental Penguins, אבל השחקנים יכלו להשתמש בריגשונים ולהשליך כדורי שלג, לרקוד, לשבת, ועוד.
היסטוריה > לפני היציאה לאור > Penguin Football Chat

(נודע גם כ-"Penguin Chat 2") היו בה רק ארבעה חדרים, ובכל אחד היה מגרש כדורגל, בו השחקנים יכלו להבקיע שערים על ידי הליכה לכיוון הכדור. המשחק פותח בשיתוף פעולה עם RocketSnail Games.
היסטוריה > לפני היציאה לאור > Penguin Chat 3

הייתה גרסה משופרת של PC, והדומה ביותר לקלאב פינגווין: נוספו ליישומים איגלו שלבו להקת הפינגווינים הופיעה לראשונה, וניגנו את השיר "I've Been Delayed" של TAS 1000. הגרסה נוצרה בתחילת 2005, והייתה הראשונה בה יכלו לבחור צבעים, ומוזיקה. הגרסה פותחה על מנת לבדוק את השרתים של קלאב פינגווין.
דמויות

רוקהופר (באנגלית: Rockhopper) - פינגווין אדום. פיראט. מגיע לאי אחת למספר חודשים, ואחת לשנה במסיבת חג המולד.
הדודה ארקטיק (באנגלית: Aunt Arctic) - פינגווינית ירוקה. עיתונאית. הקימה את סוכנות ה־PSA בשנת 2005.
גארי (באנגלית: Gary, או בקיצור G) - פינגווין כחול. מדען וחוקר. סוכן בכיר ב-PSA ולאחר מכן ב-EPF
המנהל (באנגלית: The Director) - הוא פינגווין מסתורי המנהל את הסוכנות החשאית של האי. לאחר אחד מבצעי ה-EPF בשנת 2012 נחשפה זהותו של הפינגווין, הדודה ארקטיק.
רוקי (באנגלית: Rookie) - פינגווין ירוק. סוכן בעל דרגת טירון.
ג'ט, איש מנוע הסילון (באנגלית: Jet Pack Guy, או בקיצור JPG) - פינגווין אדום, סוכן בעל דרגת טורס. בעל זהות סודית שאיש לא יודע מהי.
דוט (באנגלית: Dot) - פינגווינית בצבע לבנדר, סוכנת ומעצבת.
להקת הפינגווינים (באנגלית: The Penguin Band ) - להקה של ארבעה פינגווינים. הלהקה הופיעה לראשונה בגרסה המוקדמת Penguin Chat 3 בשנת 2005.
פרנקי - סולן וקלידן.
פטיי קיי - נגן אקורדיון וגיטרה חשמלית.
סטומפין בוב - ראפר ונגן גיטרת בס חשמלית.
ג'י ביילי - כותב שירים ומתופף.
סנסיי (באנגלית: Sensei) - פינגווין אפור. מאסטר בקארד - ג'יטסו.
קיידנס (באנגלית: Cadence) - פינגווינית בצבע אפרסק, המשמשת כיחצנית המסיבות וה-DJ של קלאב פינגווין.
פייג' מאמנת הפאפלים (באנגלית: Paige The Puffle Handler; ידועה יותר בכינויה PH) - פינגווינית חומה מאמנת הפאפלים וחוקרת. מופיעה בכל מסיבות הפאפלים ונוהגת לחשוף בכל שנה לפחות פאפל אחד. הופיעה בעבר המון במשחקי ה-DS. בפברואר 2012 הגיעה עם מראה חדש הכולל כובע חדש, מעיל וחצאית, מגיעה במסיבות הפאפלים. יש לה פאפל כתום בשם פיט (Pete) המסתובב איתה באי לפעמים.
הרברט פרסיבל דוב אסקוויר (באנגלית: Herbert Percival Bear, Esquire) - האויב המושבע של הסוכנות החשאית. הוא תמיד מנסה לחבל בתוכניות של הסוכנות, אבל תמיד מסכלים את תוכניותיו ולפעמים בקושי. הוא רוצה להשתלט על קלאב פינגווין ולהפשיר אותו.
קלאטזי (באנגלית: Klutzy) - הציל את הרברט מטביעה כשזה הגיע לראשונה לאי. מאז משמש כחברו הטוב ביותר.
רוקי (באנגלית: Rocky) - פינגווינית בצבע טורקיז. רקדנית וזמרת. הגיעה לקלאב פינגווין כדי לפרסם את עצמה.
סיסי (באנגלית: Sisi) - פינגווינית צהובה. רקדנית וזמרת. הגיעה לקלאב פינגווין כדי לפרסם את עצמה.
טאסק (באנגלית: Tusk) - אויבו של סנסאיי מהעבר. סיפורו נחשף עם הגעת הקארד - ג'יטסו שלג בשנת 2013.
בריידי (באנגלית: Brady) - פינגווין צהוב. גולש גלים. הגיע לקלאב פינגווין כד לפרסם את עצמו.
מקנזי (באנגלית: McKenzie, או בקיצור מאק) - פינגווינית כחולה. גולשת גלים. הגיעה לקלאב פינגווין כדי לפרסם את עצמה.
קרמיט הצפרדע (באנגלית: Kermit the Frog) - צפרדע ירוק מ "החבובות". הגיע לקלאב פינגווין כדי לפרסם את עצמו.
קול פלאנטה (באנגלית: Cole Plante) - פינגווין בצבע תכלת, DJ ויוצר מוזיקה שהגיע לקלאב פינגווין כדי לפרסם את עצמו.
הסוכנות החשאית

בשנת 2005 נוסדה בקלאב פינגווין הסוכנות החשאית, ה-PSA (ראשי תיבות של Penguin Secret Agency), סוכנות הפינגווינים החשאית. במסגרת הסוכנות, פינגווינים יכלו לבצע משימות מיוחדות, שבסופה של כל אחת הסוכן מקבל גביע/פרס שחלקם עבור שירותים סודיים במשימה. לאחר פיצוץ הפופקורן במפקדת ה-PSA בשנת 2010, נסגרה הסוכנות והוחלפה ב-EPF (ראשי תיבות של Elite Penguin Force).
קלאב פינגווין: עלית חיל הפינגווין: נקמתו של הרברט

| --- | --- |
כריכת המשחק באנגלית
כריכת המשחק באנגלית
 כללי
 תאריך הוצאה:  בריטניה 26 ביוני 2010   אוסטרליה 7 ביולי 2010
 סוגה:  פעולה, הרפתקאות, אקשן
 פיתוח:  1st Playable Productions
 הוצאה לאור:  Disney Interactive Studios
 ארץ מקור:  קנדה 
 שפות:  רוסית, ספרדית, גרמנית, צרפתית, פורטוגזית, אנגלית 
 הפצה:  EA Distribution,Nintendo DS Game Card
 דרישות תוכנה
 מנוע משחק:  DS
 מצבי משחק:  שחקן יחיד, קבוצת שחקנים עם חיבור WI-FI
 פלטפורמות:  Nintendo DS family
 המשחק הקודם:  קלאב פינגווין: עלית חיל הפינגווין
 
קלאב פינגווין: עלית חיל הפינגווין: נקמתו של הרברט (באנגלית: Club Penguin: Elite Penguin Force: Herbert's Revenge) הוא משחק DS שפותח על ידי 1st Playable Productions ומופץ על ידי נינטנדו DS Game Card ו-EA Distribution. המשחק מבוסס על עלית חיל הפינגווין של משחק המחשב המצליח קלאב פינגווין.
למשחק הבדלים רבים מקודמו, לדוגמה במשחק זה לא ניתן לרכוש בגדים. המשחק זכה לביקורות חיוביות רבות.
קלאב פינגווין: עלית חיל הפינגווין: נקמתו של הרברט > עלילה

אתה סוכן בצוות ה-PSA ואתה צריך לעזור לעצור את הרברט מלהרוס את ה-PSA ולהשתלט על קלאב פינגווין. אתה צריך לפתור משימות לשחק במיני-משחקים. חבריך למשימה הם דוט, רוקי, PH, ג'אט איש מנועי הסילון, גארי והמנהל (כמו המשחק הקודם). האויבים שלך הם הרברט דב הקוטב ועוזרו קלאטזי הסרטן
מסיבות

אחת לחודש (לפעמים פעמיים בתאריכים שונים), הצוות של קלאב פינגווין יצר מסיבה. רוב המסיבות קבועות (באותו חודש, כל שנה). המסיבות כוללות פריטים בחינם (לרוב בגדים). בחלק מהמסיבות הופיעו גם חדרים נוספים שחלקם לחברים בתשלום בלבד ורוב האי מקושט. בחלקן ניתן לראות דמויות מפורסמות (שלא ניתן לפגוש תמיד, כמו רוקהופר, גארי, קיידנס והלהקה).
פאפלים

פאפלים (באנגלית: Puffles) הם חיות המחמד של קלאב פינגווין. הפאפלים הם חיות קטנות ופרוותיות, לכל פאפל תכונות אחרות אשר מייחדות אותו. ממש כמו חיות אמיתיות יש להאכיל ולטפח את הפאפל ואם לא מבצעים זאת הפאפל בורח ליער ולא ניתן להחזירו. ניתן גם להלביש את הפאפל ולקנות עבורו עמדות משחק וצעצועים באיגלו. את הפאפלים ניתן להשאיר באיגלו, בחצר האחורית של האיגלו וישנה אפשרות לקחת אחד מהם עם השחקן עצמו. כמעט בכל שנה במסיבת הפאפלים נחשף פאפל חדש.
מוזיקה

לקלאב פינגווין שירים שונים כאשר באופן קבוע מצורף אליהם וידאו קליפ. האלבום הראשון נקרא "המסיבה מתחילה עכשיו!". השירים באלבום מבוצעים על ידי קיידנס, להקת הפינגווינים, ג'ורדן פישר, גליטרפנטס וג'ראפה.
אפליקציות סלולריות > Club Penguin Island

Club Penguin Island (בתרגום לעברית: אי קלאב פינגווין; היה ידוע בעבר בשם קוד הפיתוח שלו Project Super Secret) הייתה גרסה מחודשת של קלאב פינגווין. בגרסה זו היה ניתן לעצב בגדים, לצאת לחקור בקרקעית הים, לבצע משימות יומיות ועוד.
משחק זה יצא ב־29 במרץ 2017 והוא החליף את קלאב פינגווין. תחילה המשחק היה זמין למובייל בלבד, אך בדצמבר 2017 יצאה גם גרסה למחשבי Microsoft Windows ו-MacOS. ב-27 בספטמבר 2018 הודיעו דיסני שהמשחק ייסגר בסוף השנה; בנובמבר של אותה שנה דיסני הוציאו עדכון אחרון למשחק שבו נוסף מצב של שחקן יחיד.
המשחק נסגר ב-20 בדצמבר 2018, והמצב היחיד הופעל יום אחרי הסגירה.
אפליקציות סלולריות > אפליקציות שנסגרו

"קלאב פינגווין: פאפלי הפרא" - האפליקציה הרביעית של קלאב פינגווין. המשחק היה דומה לקנדי קראש. המשחק היה זמין למכשירי אפל בלבד. פאפלי הפרא, שהיו ניתנים להשגה במשחק, הפכו לזמינים לאימוץ החל ממסיבת הפאפלים בשנת 2015, ולכן ב-2 בספטמבר 2015 המשחק נסגר.
"קלאב פינגווין: שיגור הפאפל" - האפליקציה הראשונה של המשחק. המשחק היה דומה למשחק באותו השם באתר עצמו. המשחק היה זמין למכשירי אפל ואנדרואיד. ב-2 ביולי 2013 המשחק נמחק מחנויות האפליקציות.
"קלאב פינגווין: מרוץ המזחלות" - האפליקציה השלישית של קלאב פינגווין. האפליקציה הייתה זמינה למכשירי אפל ואנדרואיד. ב-1 באפריל 2015 שוחרר עדכון למשחק ובו נוספו תוספות, טבלת מובילים ואפשרות לשחק עם הפינגווין. האפליקציה נמחקה ב-11 בינואר 2016 עקב הפיתוח של Club Penguin Island.
"קלאב פינגווין: סטודיו המוזיקה" - האפליקציה החמישית של קלאב פינגווין. המשחק היה דומה למשחק באותו השם באתר עצמו. המשחק היה זמין למכשירי אפל ואנדרואיד. האפליקציה נמחקה ב-11 בינואר 2016 עקב הפיתוח של Club Penguin Island.
"קלאב פינגווין" - האפליקציה השנייה של קלאב פינגווין המבוססת על המשחק. חלק מן האזורים והמשחקים זמינים בה והפאפלים והפינגווינים נראים ב-3D. בעבר נקראה "הפינגווין שלי". האפליקציה הייתה זמינה למכשירי אפל ואנדרואיד. נמחקה ב-27 בפברואר 2017 עקב הפיתוח של המשחק החדש של דיסני Club Penguin Island.
שרתים פרטיים

שרתים פרטיים (באנגלית: Club Penguin Private Server, או בקיצור CPPS) הם אתרים שאינם חלק מקלאב פינגווין, אך משתמשים בקובצי מערכת של קלאב פינגווין על מנת ליצור סביבה זהה לזו של קלאב פינגווין המקורי. מה שמיחד אתרים אלה הוא שברובם קיימת אפשרות של שליחת פקודה מיוחדת, על מנת לבצע פעולה כלשהי, כדוגמת הוספת פרטי לבוש מיוחדים או סכומי כסף גדולים. אף על פי שפעולות בשרתים הפרטיים אינן משפיעות על שרתי קלאב פינגווין, השימוש באותם קובצי מערכת ללא רשות עלול להוות עבירה על החוק.
במהלך שנת 2012 נסגר לראשונה אתר של CPPS בשם CPYS, ב-16 ביוני 2013 נסגר אתר CPPS מוכר וגדול בשם CPPS V4 והאתר נתבע בסכום של 200 אלף דולר. ב-3 בינואר 2015 נסגר אתר CPPS בשם Free Penguin . באותה שנה נסגר אתר בשם UplayEve והאתר Free Penguin חזר לפעול. בסוף חודש אוגוסט 2015 נסגר אתר CPPS בשם Flippr.
הסגירה של קלאב פינגווין גרמה לאתרים אלו להצליח יותר משהצליחו בעבר והוקמו שרתים נוספים שמטרתם להחליף את קלאב פינגווין המקורי. אחד מהאתרים האלה הוא Club Penguin Rewritten, שהפך לפופולרי לאחר סגירת המשחק המקורי, ונחשב לשרת הפרטי הקרוב ביותר למשחק המקורי. ב-13 באפריל 2022 נסגר האתר בעקבות תביעה של דיסני על הפרת זכויות יוצרים.
ראו גם

RocketSnail Games - המפתחים המקוריים של קלאב פינגווין
Penguin Chat - גרסה מוקדמת של קלאב פינגווין
הערות שוליים

↑  Disney Canada, Inc.: Private Company Information - Bloomberg, www.bloomberg.com
↑  "CPPS", באתר Club Penguin Wiki
↑  נעצרו מפעילי משחק המחשב שנתן מקום חופשי..., באתר אייס, 18 באפריל 2022
| --- | --- |
בקרת זהויות :  NLI: 987007564113705171  LCCN: sh2008006745 
הלוגו של Penguin Chat, גרסת הבטא (beta) של קלאב פינגווין
המפה של קלאב פינגווין עד סגירתו
משרדי הסוכנות החשאית במשחק עד לסגירתו
הגביע לזכר אנדרה הענק

הגביע לזכר אנדרה הענק
"הגביע לזכר אנדרה הענק" (באנגלית: Andre the Giant Memorial Trophy) הוא גביע של ענף ההיאבקות המקצועית, השייך לארגון ההיאבקות, ה-WWE, וניתן לזוכה בקרב הבאטל רויאל שנערך אחת לשנה באירוע הגדול ביותר, רסלמניה. קרב הבאטל רויאל הראשון לזכר אנדרה הענק נערך ב-6 באפריל 2014, ברסלמניה 30, והזוכה בקרב זה היה סזארו.
שם הקרב ניתן כאות כבוד לחבר היכל התהילה, אנדרה הענק, ששקל כ-240 ק"ג והתנשא לגובה של 2.24 מטרים והיה ידוע בכינוי "המלך של קרב הבאטל רויאל", בעקבות כמות קרבות הבאטל רויאל שניצח במהלך הקריירה שלו.
היסטוריה

ב-10 במרץ 2014 בתוכנית Raw, המנחה המיוחד של רסלמניה 30, האלק הוגאן הודיע שקרב באטל רויאל לזכר אנדרה הענק יתקיים לראשונה ב-6 באפריל והזוכה בקרב זה יקבל גביע בדמותו של אנדרה הענק. סזארו היה הראשון שזכה בגביע לאחר שהדיח את ביג שואו על ידי מהלך הבאדי סלאם שהיה מהלך המזוהה להאלק הוגאן שהניף את אנדרה הענק ברסלמניה 3.
ברסלמניה 31 שנערכה ב-29 במרץ 2015, כחלק מהמופע המקדים לאירוע עצמו, מה שהפך בעצם את הקרב לזכרו של אנדרה למסורת שנתית. ביג שואו היה זה שזכה בקרב הבאטל רויאל השני לאחר שהדיח את דמיאן מיזדאו. ביג שואו הוא מתאבק שהשוו אותו לאנדרה הענק גם מבחינת הגודל וגם מבחינת הגובה.
ברסלמניה 32 הקרב היה חלק מהאירוע עצמו, כשהזוכה בו היה ברון קורבין שהדיח את קיין. אחת הכניסות המפתיעות שנכנסו לקרב בשנה זו הייתה הכניסה של שחקן העבר של ה-NBA, שאקיל אוניל.
הקרב הרביעי במסורת "הגביע לזכר אנדרה הענק" נערכה ברסלמניה 33 כחלק מהמופע המקדים לאירוע ובו מוג'ו רולי זכה לאחר שקיבל עזרה מחברו שהגיע מהקהל, שחקן ה-NFL, רוב גרונקובסקי, בהדחתו של ג'ינדר מהאל.
הקרב החמישי נערך כחלק מהמופע המקדים לרסלמניה 34 במרצדס-בנץ סופרדום שבניו אורלינס, לואיזיאנה, ב-8 באפריל 2018. המנצח בקרב והזוכה בגביע היה מאט הארדי לאחר שהדיח אחרון את ברון קורבין.
הקרב השישי נערך כחלק מהמופע המקדים לרסלמניה 35 באצטדיון מטלייף שבמזרח רד'רפורד, ניו ג'רזי, ב-7 באפריל 2019. המנצח בקרב והזוכה בגביע היה ברון סטרומן לאחר שהדיח אחרון את קולין ג'וסט.
הקרב השביעי במסורת הגביע היה אמור להתרחש ברסלמניה 36 באצטדיון ריימונד ג'יימס שבטמפה, פלורידה, ב-5 באפריל 2020, אך שיקולים סביב מגפת הקורונה הובילו לשינויים במתכונת השידורים באותה התקופה, כאשר הקרב לא התקיים עקב הגבלת מתאבקים אשר נמצאים יחדיו בזירה בזמן נתון.
הזוכים בגביע

| מספר | זוכה | תאריך | מיקום | מספר רסלמניה | סגן זוכה |
| --- | --- | --- | --- | --- | --- |
| 1 | סזארו | 6 באפריל 2014 | ניו אורלינס, לואיזיאנה | רסלמניה 30 | ביג שואו |
| 2 | ביג שואו | 29 במרץ 2015 | סנטה קלרה, קליפורניה | רסלמניה 31 | דמיאן מיזדאו |
| 3 | ברון קורבין | 3 באפריל 2016 | ארלינגטון, טקסס | רסלמניה 32 | קיין |
| 4 | מוג'ו רולי | 2 באפריל 2017 | אורלנדו, פלורידה | רסלמניה 33 | ג'ינדר מהאל |
| 5 | מאט הארדי | 8 באפריל 2018 | ניו אורלינס, לואיזיאנה | רסלמניה 34 | ברון קורבין |
| 6 | ברון סטרומן | 7 באפריל 2019 | מזרח רד'רפורד, ניו ג'רזי | רסלמניה 35 | קולין ג'וסט |
| 7 | ג'יי אוסו | 9 באפריל 2021 | סיינט פיטרסברג, פלורידה | סמאקדאון לפני רסלמניה 37 | שינסקה נקאמורה |
| 8 | מאדקאפ רוס | 1 באפריל 2022 | דאלאס, טקסס | סמאקדאון לפני רסלמניה 38 | פין באלור |
| 9 | בובי לאשלי | 31 במרץ 2023 | לוס אנג'לס, קליפורניה | סמאקדאון לפני רסלמניה 39 | ברונסון ריד |
| 10 | ברונסון ריד | 5 באפריל 2024 | פילדלפיה, פנסילבניה | סמאקדאון לפני רסלמניה 40 | איבר |
ראו גם

אנדרה הענק
רסלמניה
הערות שוליים

↑  סזארו הזוכה בקרב הבכורה של הבאטל רויאל לזכרו של אנדרה הענק
↑  ביג שואו הוא הזוכה בקרב הבאטל רויאל השנתי
↑  ברון קורבין הוא הזוכה השלישי בקרב הבאטל רויאל לזכרו של אנדרה הענק
↑  מוג'ו ראולי הוא הזוכה הרביעי בקרב הבאטל רויאל לזכרו של אנדרה הענק
↑  רסלמניה 36 לא תכלול קרבות באטל רויאל
הזוכה הראשון בגביע לזכרו של אנדרה הענק, סזארו
הזוכה השני של קרב הבאטל רויאל לזכרו של אנדרה הענק, ביג שואו, רסלמניה 31
הזוכה השלישי של קרב הבאטל רויאל לזכרו של אנדרה הענק, ברון קורבין, רסלמניה 32
המלוכה הנורווגית

סמל המלוכה הנורווגית
מלך נורווגיה מאז 1991, האראלד החמישי
מלך נורווגיה הוא ראש המדינה של נורווגיה, שהמשטר שלה הוא מונרכיה חוקתית פרלמנטרית העוברת בירושה. המלוכה הנורווגית שואבת את מקורותיה מתקופת מלכותו של האראלד בהיר השיער ומהממלכות הקטנות שקדמו לו ושהתאחדו כדי ליצור את ממלכת נורווגיה. נורווגיה הייתה באיחוד הן עם שוודיה והן עם דנמרק במשך תקופות ארוכות.
הריבון הנוכחי של נורווגיה הוא האראלד החמישי, שמולך מאז 17 בינואר 1991. יורש העצר הוא בנו היחיד, נסיך הכתר הוקון. נסיך הכתר ממלא מגוון של תפקידים ציבוריים טקסיים, כמו רעיית המלך, המלכה סוניה. נסיך הכתר גם משמש כעוצר הממלכה בהיעדרו של המלך. משפחת המלוכה הנורווגית כוללת גם את בתו של המלך, נכדיו ונכדותיו ואחיותיו. בית המלוכה הנורווגי הוא ענף של בית שלזוויג-הולשטיין-זונדרבורג-גליקסבורג, שהוא ענף של בית אולנדנבורג, שמקורו משלזוויג-הולשטיין שבגרמניה והוא אותו בית המלוכה של דנמרק ובית המלוכה לשעבר של יוון.
בעוד שחוקת נורווגיה מעניקה סמכויות שלטוניות חשובות למלך, אלה מיושמות כמעט תמיד על ידי מועצת הממלכה בשמו של המלך. באופן פורמלי, המלך ממנה את שרי ממשלתו על פי שיקול דעתו, אך השיטה הפרלמנטרית מיושמת מאז 1884. במסגרת השיטה הפרלמנטרית הוחלפה המילה "המלך" ברוב סעיפי החוקה במילים "הממשלה הנבחרת". הסמכויות שהוקנו למלך הן משמעותיות, אך הן סמכויות בלעדיות והן חלק חשוב בתפקידה של המלוכה.
תפקידיו של המלך הם בעיקר טקסיים. הוא מאשרר חוקים והחלטות מלכותיות, מקבל ושולח שליחים למדינות זרות ומהן ומארח ביקורים ממלכתיים. יש לו השפעה מוחשית יותר כסמל לאחדות לאומית. הנאום שאותו הוא נושא לקראת ראש השנה, הוא הזדמנות בו המלך מעלה באופן מסורתי נושאים בעלי השפעה על החברה והמדינה. המלך הוא גם הפטרון של הכנסייה הנורווגית, המפקד העליון של הכוחות המזוינים של נורווגיה והמפקד העליון של מסדר אולף הקדוש ושל מסדר ההצטיינות הנורווגי המלכותי.
היסטוריה

תפקיד מלך נורווגיה היה קיים באופן רצוף מאז איחודה של הממלכה ב-872. אף על פי שנורווגיה הייתה באופן רשמי מונרכיה העוברת בירושה, היו לאורך כל השנים כמה מקרים שהמלוכה הייתה נבחרת. בפעם האחרונה היה זה כאשר הוקון השביעי נבחר על ידי העם הנורווגי לתפקיד המלך באמצעות משאל עם. בשנים האחרונות הציעו חברי מפלגת השמאל הסוציאליסטית את ביטולה של המלוכה בנורווגיה בכל אחד ממושבי הפרלמנט, אך ללא כל הצלחה. מצב זה נותן למלוכה הנורווגית מעמד מיוחד של מונרכיה שנבחרה על ידי העם ומקבלת את התמיכה מהפרלמנט.
היסטוריה > הממלכות הגרמאניות

עוד קודם לתקופה הוויקינגית ובראשיתה, התפלגה נורווגיה לכמה ממלכות קטנות. ממלכות אלו נחשבות כממשיכות המסורת של הממלכות הגרמאניות באותה תקופה. המלך היה נבחר בדרך כלל על ידי בעלי קרקעות מיוחסים מהאזור, ושירת בעיקר כשופט במהלך ההתכנסויות העממיות, ככוהן דת במהלך טקסי הפולחן וכמנהיג צבאי בעת מלחמה.
האראלד הראשון היה מלך נורווגיה הראשון. מועד הקמתה של הממלכה הנורווגית הראשונה היה שנת 872, כאשר הוא הביס את אחרון מלכי הממלכות הקטנות שלחמו נגדו בקרב הפרספיורד, אך התבססות כוחו של האראלד ארכה שנים רבות. גבולות ממלכתו היו זהות לאלו של גבולות נורווגיה של ימינו, ועם מותו חולקה ממלכתו בין בניו. כמה מההיסטוריונים שמים את הדגש על שליטה מלכותית ממשית על הארץ וטוענים שאולף השני (אולף הקדוש), שמלך בין השנים 1015 – 1028, היה הראשון ששלט על הארץ בשלמותה. אולף נתפש בדרך כלל ככוח המניע מאחורי תהליך התנצרותה של נורווגיה. יתרה מכך, ב-1031 הוא אף קיבל את תואר הכבוד "המלך הנצחי של נורווגיה" (בלטינית: Rex Perpetuus Norvegiae). בסופו של דבר קבע חוק הירושה של 1163 שכל המלכים לאחר בנו של אולף השני, מגנוס הראשון, לא היו מלכים עצמאיים אלא וסאלים המחזיקים בנורווגיה כפייף של אולף הקדוש.
היסטוריה > ימי הביניים

במאות ה-12 וה-13 הייתה נורווגיה בשיאה מבחינה גאוגרפית ותרבותית. שטחה של הממלכה השתרע על פני נורווגיה עצמה, מחוזות ימטלנד, הריידלן ובוהוסלן והערים סרנה ואידרה בשוודיה של ימינו, איסלנד, איי פארו, גרינלנד, איי שטלנד, אורקני ואזורים קטנים בשטחי הממלכה המאוחדת של ימינו. למלך היו יחסים דיפלומטיים עם רוב ממלכות אירופה והוא כרת בריתות עם סקוטלנד, עם ממלכת קסטיליה ועם ממלכות נוספות. בתקופה זו נבנו מצודות כמו מצודת ברגן וקתדרלות, שהמפורסמת מבינן היא קתדרלת נידארוס.
על פי מסורת המלוכה הגרמאנית, על המלך היה להיבחר על ידי הנציגים באספת האצילים. המועמדים לבחירה היו צריכים להיות צאצאים לבית המלוכה ובנו הבכור של המלך הקודם היה נבחר באופן אוטומטי. במהלך מלחמת האזרחים הנורווגית (1240-1130), הנוסח הבלתי ברור של חוקי הירושה והאופן של חלוקת הסמכות בין כמה מלכים בו זמנית, גרמו לעימותים אישיים שהיו פוטנציאל למלחמות בהיקף מלא. במשך מאות השנים הבאות ביססו המלכים את סמכותם ובסופו של דבר נחקק חוק ירושה ברור שהפך את נורווגיה למונרכיה העוברת בירושה. בפועל, המלך נבחר על ידי הפרלמנט באופן דומה להליך הבחירה של מלך דנמרק. הוא פרסם כתב זכויות (Håndfestning) ומשל באמצעות מועצת האצילים הנורווגים על פי החוקים הקיימים.
לאחר מותו של הוקון השישי ב-1380, ירש אותו בנו, אולף הרביעי כמלך נורווגיה ודנמרק והוא נבחר גם להיות מלך שוודיה. לאחר מותו של אולף הרביעי בגיל 17, איחדה אמו מרגרטה הראשונה את שלוש הממלכות הסקנדינביות באוניה פרסונאלית כאיחוד קאלמאר. עם מותו של אולף הרביעי נכחד הקו הזכרי של שושלת מלכי נורווגיה. הוא גם היה האחרון מבין מלכי נורווגיה שנולד על אדמתה במשך 567 השנים הבאות.
מגפת המוות השחור בשנים 1349 – 1351 היה גורם משפיע על שקיעתה של המלוכה הנורווגית, שכן המגפה השפיעה קשות על משפחות האצולה הנורווגיות ועל אוכלוסיית הממלכה. אך הגורם ההרסני ביותר עבור האצולה והמלוכה הייתה הצניחה החדה בהכנסות מנחלותיהם. חוות רבות ננטשו וההכנסות משכר דירה וממסים נפגעו קשות. מצב זה הותיר את המלוכה הנורווגית מוחלשת במונחים של כוח אדם זמין, תמיכת האצילים, יכולות הגנה ועוצמה כלכלית.
היסטוריה > האיחודים

ייסודו של איחוד קאלמאר לא היה רק אירוע מורכב שנגע לשושלות המלכותיות של סקנדינביה, אלא גם בין השאר תגובה לצעדי מדיניות ההתפשטות האגרסיביים של ברית ערי הנזה.
ב-6 ביוני 1523 התנתקה שוודיה באופן קבוע מאיחוד קאלמאר והותירה את נורווגיה במעמד בלתי שוויוני כשמלך דני מולך עליה. במאות השנים הבאות התאפיינה המלוכה הנורווגית במלך שהתגורר ברוב הזמן מחוץ לגבולותיה. מצב זה החליש את המבנה השלטוני המלכותי של נורווגיה. מעמדו של הפרלמנט, למשל, היה חלש, שכן האצילים הנורווגים לא יכלו לקבל את אמונו של המלך באותו אופן כמו עמיתיהם הדנים. המלך גם לא היה יכול לשלוט באופן יעיל על הממלכה, שכן משמעות המרחק הייתה שלו וליועציו היה ידע מועט ביותר על הנעשה בנורווגיה.
נורווגיה הייתה אחת מהארצות המעטות שבהן תחומי שליטתה של הדיוקסיה שלה חפפו כמעט לחלוטין את שטחי הטריטוריה הלאומית. לפיכך הייתה הכנסייה גורם חשוב בניסיון לשמר מלוכה נורווגית נפרדת. במאה ה-16 הגיע מאבק הכוחות בין האצולה הנורווגית לבין המלך כמעט לשיאו במקביל לתקופת הרפורמציה הפרוטסטנטית. מצב זה קידם סדרה של אירועים שבהם המאבק כנגד השליטה הדנית בנורווגיה התחולל במקביל למאבק כנגד הרפורמציה. כאשר שני המאבקים הללו כשלו, התוצאות היו קשות. הבישופים הקתולים הנורווגים הוחלפו בבישופים דנים והכנסייה הנורווגית הוכפפה לזו הדנית והפכה להיות חלק ממנה. הפרלמנט הנורווגי פוזר ב-1536 ויותר ויותר זרים מונו לתפקידי מפתח במדינה.
האצילים הדנים דחקו במלכם להוריד את נורווגיה למעמד של מחוז דני כדי שהם יוכלו להשיג בעתיד שליטה על בחירתם של המלכים. עם זאת, משמעות האופי של המלוכה הנורווגית כמונרכיה העוברת בירושה, הייתה שעל המלך לשמור על העיקרון הבסיסי שנורווגיה היא ממלכה נפרדת. אם האצילים הדנים היו בוחרים לתפקיד מלך נורווגיה מישהו אחר מהבא בתור בסדר הירושה, האיחוד בין שתי הממלכות היה מתבטל. מצב זה העניק למלך עליונות במשא ומתן על כתב הזכויות. יורשים פוטנציאליים לכתר הנורווגי היו הן בשושלות של שוודיה והן בזו של שלזוויג-הולשטיין, כך שאם מלך דנמרק לא היה יכול לתבוע לעצמו את הכתר הנורווגי, הם יכלו לעשות זאת.
באותה תקופה היו מלכי דנמרק עסוקים יותר בהבטחת שליטתם על שטחי הפריפריה המסורתיים שלהם ולפיכך העניקו תשומת לב מועטה לאינטרסים שלהם בנורווגיה ועשו ניסיונות מועטים ביותר לשמור עליהם. כתוצאה מכך, אבדו ימטלנד, הריידלן, בוהוסלן, איי שטלנד ואורקני לשוודיה ולסקוטלנד. בנוסף הופסקו כל הקשרים עם גרינלנד.
ב-1661 הנהיג פרדריק השלישי, מלך דנמרק מונרכיה אבסולוטית בדנמרק ובנורווגיה וחוקק חוקים מתאימים בשתי הארצות. עד לאותה עת, היו תקפים בנורווגיה החוקים שחוקקו על ידי מגנוס השישי ב-1274 וב-1276. ספר החוקים הנורווגי של כריסטיאן הרביעי, מלך דנמרק היה למעשה תרגום של זה הדני. שנת 1661 הייתה גם נקודת הזמן בה בוטלו אחרוני גופי הממשל המקומיים והיה צורך להקים אותם מחדש. עם זאת, תהליך זה החל כמעט מידית כאשר בעלי האמצעים בממשל המקומי החלו להפעיל לחץ על המושלים המקומיים כדי להשיג השפעה על עניינים מקומיים.